《龚公招登孝侯台次杜于皇韵 其一》
明代·顾景星

石头东畔凤城隈，草色年年周处台。欲下江山邹湛泪，况缘尊酒谢公开。

秋声是处疑横笛，明月窥人数引杯。千载登临只如此，古人不见又重来。

作者简介：（1621—1687）明末清初湖北蕲州人，字黄公，号赤方。明贡生。康熙十八年，荐举博学鸿词科，以病辞。记诵淹博，著述甚富。有《白茅堂集》、《读书集论》、《贉池录》等。
沧海遗珠